Diari Oficial de la Generalitat Valenciana


Sumari del DOGV 4707, del 08-03-2004 (2004/1920)

RESOLUCIÓ de 18 de febrer de 2004, del Rectorat de la Universitat Jaume I, per la qual es convoca una oferta pública per a la selecció de un tècnic superior d'investigació d'aquest organisme, amb contracte laboral temporal per obra o servei (Projecte d'investigació: «Principis i pràctiques organitzatius creadors de capacitats dinàmiques»).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4707

Data del DOGV
:   08-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1920


Data del document
:   18-02-2004

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * ciència econòmica
    * concurs administratiu

RESOLUCIÓ de 18 de febrer de 2004, del Rectorat de la Universitat Jaume I, per la qual es convoca una oferta pública per a la selecció de un tècnic superior d'investigació d'aquest organisme, amb contracte laboral temporal per obra o servei (Projecte d'investigació: «Principis i pràctiques organitzatius creadors de capacitats dinàmiques»). [2004/X1920]
  
D'acord amb el que preveu l'article 17.2 del II Conveni col·lectiu del personal laboral de les universitats públiques de la Comunitat Valenciana, aquest Rectorat de la Universitat Jaume I, fent ús de les competències que li confereix la legislació vigent, convoca una oferta pública d'un tècnic superior d'investigació d'acord amb les següents bases:
  
1) Denominació del lloc de treball: tècnic superior d'Investigació
  
2) Retribució íntegra mensual
  
La retribució íntegra mensual, inclosa la part proporcional de les pagues extres, serà de 1380,36 euros en concepte de sou base.
  
3) Objecte i període
  
Col·laborar en tasques per a la realització del projecte d'investigació «Principis i pràctiques organitzatius creadors de capacitats dinàmiques» (03I330).
  
La duració prevista d'aquest contracte serà de 6 mesos. En tot cas, aquesta duració estarà vinculada a la duració del projecte i a la disponibilitat pressupostària d'aquest.
  
S'estableix un període de prova de 4 mesos segons el disposat a l'article 16 del II Conveni Col·lectiu del PAS laboral de les Universitats Públiques de la Comunitat Valenciana.
  
4) Jornada de treball: 37,5 hores setmanals.
  
5) Requisits dels aspirants
  
- Ser espanyol o nacional d'un Estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat constitutiu de la Comunitat Europea.
  
- Tindre complits divuit anys i no haver arribat a l'edat de jubilació.
  
?Estar en possessió del títol de llicenciat en ADE, Economia o Ciències Econòmiques i Empresarials. En el cas de titulacions obtingudes en l'estranger caldrà estar en possessió de la credencial que acredite la seua homologació o el reconeixement del títol a efectes professionals.
  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu Estat, l'accés a la funció pública.
  
Aquests requisits hauran de posseir-se al dia de la finalització del termini de presentació de sol·licituds, i mantindre's fins al moment de la signatura del contracte de treball.
  
6) Mèrits preferents
  
- Expedient acadèmic, principalment en matèries d'administració d'empreses.
  
- Experiència investigadora, principalment en matèries d'administració d'empreses.
  
- Col·laboració amb grups d'investigació, principalment en matèries d'administració d'empreses.
  
- Domini de les següents tècniques d'investigació estadística: models de regressió múltiple, anàlisi factorial exploradora, anàlisi factorial confirmatòria, models de covariàncies, anàlisi clúster, anàlisi de la variància.
  
- Domini alt de l'anglès, tant a nivell de lectura com de conversa i escriptura.
  
- Domini dels següents paquets estadístics: SPSS, LISREL, EQS i AMOS.
  
- Capacitat de treball en equip i de comunicació interpersonal.
  
7) Sistema selectiu de la plaça
  
Per part de la comissió encarregada de resoldre aquesta selecció, es valoraran els currículums dels aspirants d'acord amb el barem que figura en l'Annex II. La comissió podrà, si ho considera oportú, realitzar una prova i entrevistar els aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 20 punts i caldrà obtenir un mínim de 12 punts per a superar-la.
  
La comissió avaluadora podrà declarar desert el procediment de selecció en cas que valorats els mèrits i, si escau, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.
  
Amb el resultat final d'aquesta selecció es constituirà una borsa de treball per a futures contractacions d'aquesta universitat amb el mateix perfil.
  
8) Comissió avaluadora
  
La comissió avaluadora tindrà l'estructura que figura en l'annex III d'aquesta convocatòria.
  
Els membres de la Comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim jurídic de les administracions publiques i del procediment administratiu comú.
  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.
  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.
  
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de Règim jurídic de les administracions públiques i del procediment administratiu comú.
  
Per a qualsevol aclariment sobre la convocatòria, les persones interessades podran dirigir-se al professor César Camisón Zornoza (Telèfon 347421689, Email: rfwnous@sao.tpi.om)
  
9) Presentació d'instàncies
  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir de l'endemà de la publicació en el Diari Oficial de la Generalitat Valenciana.
  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.
  
En l'apartat ?Codi- de la sol·licitud haurà de figurar el número: 8880.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: Les instàncies es presentaran en sobre obert perquè l'empleat estampe el segell de dates en la part superior esquerra d'aquestes, havent de figurar amb claredat el nom de l'oficina i la data.
  
És necessari presentar una fotocòpia del DNI.
  
No serà necessària la compulsa dels documents que presente fotocopiats, i bastarà la declaració jurada de l'interessat sobre l'autenticitat d'aquests, així com les seues dades que figuren en la instància, sense perjuí que en qualsevol moment la Comissió o la Universitat puga requerir als aspirants perquè acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a costa d'altri o estar a càrrec del nacional d'un altre Estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a costa seua o està al seu càrrec.
  
10) Llista d'admesos i resultat de la selecció
  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregat de jutjar-lo.
  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'Edifici Rectorat i Serveis centrals, Campus del Riu Sec de la Universitat Jaume I, i en la següent adreça d'Internet:
  
11) Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim jurídic de les administracions públiques i del procediment administratiu comú.
  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.
  
Castelló de la Plana, 18 de febrer de 2004.- El rector: Francisco Toledo Lobo.
  
ANNEX I
  
Instància
  
DADES PERSONALS
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
CODI:
  
SOL·LICITE l'admissió en el procés selectiu per a cobrir una plaça temporal de , convocat per Resolució de data ,
  
publicat en el Diari Oficial de la Generalitat Valenciana número .
  
Projecte:
  
Director/a
  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.
  
La persona interessada,
  
Castelló de la Plana, ?, d ???- de 200...
  
RECTORAT DE LA UNIVERSITAT JAUME I
  
ANNEX II
  
Barem
  
1. Expedient (fins a 25 punts):
  
a) Expedient acadèmic 5 punts
  
b) Estudis de tercer cicle 5 punts
  
c) Títol de doctor 10 punts
  
d) Altres títols universitaris 5 punts
  
2. Investigació (fins a a 20 punts):
  
a) Articles en revistes acadèmiques
  
 amb avaluadors anònims fins a 8 punts
  
b) Articles en altres revistes fins a 3 punts
  
c) Col·laboració en projectes i
  
 grups d'investigació fins a 7 punts
  
d) Altres publicacions i participació
  
 en congressos fins a 2 punts
  
3. Docència universitària (fins a 5 punts)
  
4. Estades de postgrau en altres universitats (fins a 5 punts)
  
5. Domini de llengües estrangeres (fins a 10 punts)
  
a) Anglès fins a 7 punts
  
b) Segona llengua estrangera fins a 2 punts
  
c) Més llengües fins a 1 punt
  
6. Domini de tècniques estadístiques i programes informàtics referits en els mèrits preferents (fins a 20 punts)
  
a) Formació acreditada en
  
 tècniques estadístiques fins a 10 punts
  
b) Formació acreditada en
  
 programes informàtics fins a 10 punts
  
7. Altres mèrits fins a 5 punts
  
8. Entrevista fins a 20 punts
  
ANNEX III
  
Comissió avaluadora titular
  
President: vicerector d'Investigació i Postgrau, o persona que delegue
  
Tres vocals en representació de la Universitat Jaume I
  
Un representant del Comitè d'Empresa, a proposta d'aquest òrgan.
  
Secretari: el cap del Servei de Recursos Humans o persona que delegue, que actuarà amb veu però sense vot.
  
Comissió avaluadora suplent: la mateixa estructura.